รวมพล “ธรรมศาสตร์” ล้น! ชุมนุม “แฟลชม็อบ” แสดงจุดยืนชัด “ไม่เอารัฐบาลตู่”
รวมพล “ธรรมศาสตร์” ล้น! ชุมนุม “แฟลชม็อบ” แสดงจุดยืนชัด “ไม่เอารัฐบาลตู่”
รวมพล “ธรรมศาสตร์” ล้น! ชุมนุม “แฟลชม็อบ” แสดงจุดยืนชัด “ไม่เอารัฐบาลตู่”
26 ก.พ. 2563

ผู้สื่อข่าวรายงานว่า เหล่านิสิตนักศึกษาพร้อมด้วยมวลชนได้ร่วมตัวกัน ณ บริเวณลานพญานาค มหาวิทยาลัยธรรมศาสตร์ ศูนย์รังสิต เพื่อแสดงออกซึ่งสัญลักษณ์ไม่เอาเผด็จการ และมีสโลแกนธรรมศาสตร์และการชุมนุม ซึ่งในการปราศรัยได้มีนักศึกษาที่ไม่เอาเผด็จการ หมุนเวียนกันมาพูดถึงรัฐบาลในยุคปัจจุบันและชูสัญลักษณ์สามนิ้ว ซึ่งมี นายนิติชัย วิริยานนท์ นายอำเภอคลองหลวง เจ้าหน้าที่ฝ่ายปกครองอำเภอคลองหลวง พ.ต.อ.เศรษฐณัณข์ ทิมวัฒน์ ผกก.สภ.คลองหลวง และเจ้าหน้าที่ตำรวจสภ.คลองหลวง พร้อมด้วยเจ้าหน้าที่รักษาความปลอดภัยของพญานาคมหาวิทยาลัยธรรมศาสตร์ ศูนย์รังสิต คอยดูแลรักษาความปลอดภัย
พร้อมกันนี้ยังมีป้ายผ้าที่มีข้อความเขียนในเชิงไม่เอารัฐบาลชุดปัจจุบัน พร้อมทั้งการบริหารประเทศที่เป็นอยู่ในขณะนี้ และในเวลา 20.30 น. ผู้นำปราศรัยให้กลุ่มที่มาฟังเปิดไฟฉายของโทรศัพท์แต่ละคน เป็นการบ่งบอกถึงสัญลักษณ์ในการชุมนุมแฟลชม็อบ ก่อนที่จะสลายการชุมนุมในเวลาต่อมา